เคยเป็นไทรอยด์เป็นพิษค่ะแต่หายให้หยุดยา ผ่านมาประมาณ 1ปี กลับมาเป็นไทรอยด์เป็นพิษอีก แต่ครั้งนี้เพิ่มให้กินยาวิตามินบีรวมเป็นต้อง 1.กินยาแก้ใจสั่น 2.ยาลดโฮโมนไทรอยด์ 3. วิตามินบีรวม ซึ่งครั้งแรกที่เป็นให้แต่ยา 2 ตัว คือ 1กับ2 พอเข้าไปหาข้อมูลบางเพจบอกเป็นไทรอยด์ห้ามทานอาหารที่ให้วิตามินบี สอบถามว่าสรุปทานวิตามินบีได้ไหมค่ะ
สวัสดีครับ ไทรอยด์เป็นพิษคือภาวะที่ต่อมไทรอยด์สร้างฮอร์โมนออกมามากเกินไป ทำให้ระบบเผาผลาญทำงานมากขึ้น เป็นสาเหตุทำให้น้ำหนักลดลงอย่างรวดเร็วแบบผิดปกติ หัวใจเต้นเร็วหรือเต้นผิดปกติ เหงื่อออกง่าย และหงุดหงิด ฉุนเฉียว เป็นต้น ซึ่งวิธีรักษา ก็คือการใช้ยาลดฮอร์โมนไทรอยด์ และยาแก้ใจสั่นตามอาการ ส่วนวิตามินบีรวมสามารถรับประทานได้ครับ เพื่อช่วยให้ร่างกายไม่เพลียจนเกินไป และปัจจุบัน ไม่มีหลักฐานการห้ามรับประทานอาหารที่มีวิตามินบีในผู้ป่วยไทรอยด์เป็นพิษครับนอกจากนี้ ขอเสริมว่าควรรับประทานอาหารเสริมที่มีแคลเซียมและวิตามินดีควบคู่กันไปด้วยทั้งในระหว่างการรักษา เพื่อให้กระดูกแข็งแรงด้วยครับ